DPR Ian

**Քրիստիան Յու** (, ), հայտնի է որպես **DPR Ian**, ավստրալացի երգիչ, ռեփեր և ռեժիսոր, 2012-2015 թվականներին C-Clown բոյ բենդի անդամ։ 2020 թվականի հոկտեմբերի 26-ին սոլո դեբյուտ է ունեցել իր սեփական՝ Dream Perfect Regime (DPR) լեյբլում՝ «So Beautiful» թվային սինգլով։ Իր առաջին՝ «Moodswings in to Order» ստուդիական ալբոմը թողարկել է 2022 թվականի հուլիսի 29-ին։ 2022 թվականին նա Spotify հարթակի 10-րդ ամենաշատ լսումներ ունեցող քեյ փոփ տղամարդ արտիստն է։

## Վաղ կյանք
Ծնվել է 1990 թվականի սեպտեմբերի 6-ին՝ Ավստրալիայի Սիդնեյ քաղաքում։ Ծնողները ամուսնալուծվել են, երբ նա փոքր էր, և նրան մեծացրել է մայրը։ Հաճախել է Վուլոնգոնգ քաղաքի կատարողական արվեստի ավագ դպրոցը և նվագել է ծանր մետալ խմբում, որտեղ նրա վրա ազդեցություն են ունեցել մյուզիքլներն ու կրկեսները, որոնք նա հաճախել է մանուկ հասակում։ 2008 թվականին, երբ նա 18 տարեկան էր, սկսել է տեսանյութեր վերբեռնել իր ՅուԹյուբյան ալիքում՝ «B Boy B.yu» անվամբ։ Դպրոցն ավարտելուց հետո Յուն մեկ տարի գիտություն և արվեստ է սովորել Սիդնեյի համալսարանում, նախքան դուրս գալը։ Այնուհետև, նա տեղափոխվել է Հարավային Կորեա՝ զբաղվելու պարով։ Սկզբում, նա մտադրություն չուներ քեյ փոփ այդոլ դառնալ, սակայն նրան դրսում նկատել է լեյբլի գործակալը և հրավիրել լսումների։ Առաջին լսումների ժամանակ նա չէր կարողանում երգել, բայց կարողանում է տպավորել իր պարային կարողություններով։

## Կարիերա
Յուն դեբյուտ է կատարել որպես C-Clown խմբի լիդեր՝ Հռոմ (Rome) բեմական անվամբ, որը առաջացել է իր կորեական՝ «Ba-rom» անունից։ Վեց հոգուց բաղկացած տղաների խումբը դեբյուտ է կատարել 2012 թվականին և հանդիսանում է Yedang Entertainment-ի առաջին այդոլ խումբը։ 2015 թվականին C-Clown-ի լուծարումից հետո Յուն՝ DPR Live-ի, Cream-ի և REM-ի հետ միասին հիմնել է Dream Perfect Regime-ը, որի անդամներն իրենց անուններին կցում են լեյբլի հապավումը՝ DPR։ 2021 թվականին թողարկել է իր դեբյուտային՝ «Moodswings in This Order» մինի ալբոմը, իսկ դեբյուտային՝ «Moodswings In To Order» ստուդիական ալբոմը 2022 թվականին։

Յուն պատասխանատու է DPR լեյբլի վիզուալ արվեստի համար և բոլոր երաժշտական տեսահոլովակների ռեժիսորն է, ինչպիսիք են DPR Live-ի «Jasmine», «Legacy» և «Yellow Cab» տեսահոլովակները, ինչպես նաև իր սեփական տեսահոլովակները՝ «So Beautiful», «No Blueberries» և «Ballroom Extravaganza»: Նա նաև նկարահանել և մոնտաժել է երաժշտական տեսահոլովակներ այլ արտիստների համար, ներառյալ Բոբիի «HOLUP», Մինոյի «Body» և Թեյանգի «Wake Me Up» տեսահոլովակները։ 2020 թվականին DPR Ian-ը նկարահանվել է CL-ի «5 Stars» երգի տեսահոլովակում։ Այդ տարի նրանք նաև համագործակցել են՝ թողարկելով «So Beautiful» և «No Blueberries» երգերը։

2021 թվականին DPR Ian-ը և DPR Live-ը թողարկել են «Diamonds + and Pearls» երգը՝ որպես «Շան-Չին և տասը մատանիների լեգենդը» ֆիլմի սաունդթրեքի մի մաս։ 2024 թվականին DPR Ian-ը նկարահանել և նկարահանվել է IU-ի «Shopper» երգի տեսահոլովակում։

## Արտիստիզմ
DPR Ian-ի մոտ ախտորոշվել է երկբևեռ աֆեկտիվ խանգարում, երբ նա դեռահաս էր, իսկ քսան տարեկանում՝ անհատականության դիսոցիատիվ խանգարում, որոնք հետագայում հիմք են հանդիսանում ստեղծել իր ալտեր էգոները՝ Միտոն և «Mr. Insanity»-ն։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

## Ֆիլմագրություն
### Երաժշտական տեսահոլովակներում

## Շրջագայություններ
* The Regime World Tour (DPR Live-ի և DPR Cream-ի հետ համատեղ) (2022)

## Մրցանակներ և անվանակարգեր

## Ծանոթագրություններ